
	SØR-TRØNDELAG ORIENTERINGSKRETS







Til 
Kretstinget 2024
Sør-Trøndelag Orienteringskrets 

Idrettsstyret har vedtatt ny lovnorm for særkretser som også er vedtatt av Norges Orienteringsforbund. Regelutvalget i Norsk Orienteringsforbund har gjennomgått lovnormen og vurdert tilpasninger for orienteringskretsen.

Dagens lov for Sør-Trøndelag orienteringskrets ble sist endret 24.02.2020 ved overflytting av klubber fra Hedmark orienteringskrets. Endring av STOKs lov må gjøres av kretstinget og det kreves ⅔ flertall for gyldig vedtak. 

Kretsstyret fremmer med dette innføring av ny lov, med lokale tilpasninger. 
Disse tilpasningene fremkommer som forslag i kursiv i ny lovtekst. Kretstinget bes og voterer over hver enkelt foreslått tilpasning. I lovteksten er det gitt en vurdering og anbefaling fra kretsstyret - understreket.

Det anbefales lokale tilpasninger på følgende forhold, men kretsstyret anbefaler størst mulig likhet og minst mulig tilpasning.

1. §3: Oppgaver - erstatte dagens oppgaver med ny lovtekst. Vedta nye oppgaver for orienteringskretsen. Orienteringskretsen styre har i ny lovnorm fått spesifiserte oppgaver i §13.
2. §11: Gjennomføring av orienteringskretstinget hvor lovnormen foreslår innen mars, og hvor dagens lov fastslår innen utgangen av februar. 
3. §12: Klubbenes representanter til orienteringskretstinget bestemmes av medlemsmassen. 
4. §13: Valg til orienteringskretsens styre. Dette innvirker på valg til styret og innføring av kontrollutvalg.



LOVNORM FOR SÆRKRETSER/REGIONER 

Vedtatt av Idrettsstyret 13. desember 2023 med ikrafttredelse 01. januar 2024.

LOVNORM FOR ORIENTERINGSKRETSER I NORGES ORIENTERINGSFORBUND	

Vedtatt av Forbundsstyret 28. desember 2023.
								
LOV FOR SØR-TRØNDELAG ORIENTERINGSKRETS

Stiftet 15.12.1963.
Sør-Trøndelag Orienteringskrets (STOK) er en sammenslutning fra 15.12.1963 av tidligere
Trondheim og Omegn Orienteringskrets stiftet den 07.12.1945, Sør-Trøndelag
Orienteringskrets stiftet den 12.12.1949, og Fosen Orienteringsutvalg nedsatt den 05.02.1959.
Vedtatt av kretstinget 29.02.2016 godkjent av Norges Orienteringsforbund 16.03.2016.
Norges Orienteringsforbund v/generalsekretæren godkjente 23.04.2019 overflytting av 8
klubber i Nord-Østerdal fra Hedmark Orienteringskrets til Sør-Trøndelag Orienteringskrets.
Vedtaket ble behandlet og tatt til etterretning av styret i Sør-Trøndelag Orienteringskrets
24.02.2020.
Vedtatt av kretstinget 27.02.2024 ved innføring av ny lovnorm for særkretser tilhørende Norges Orienteringsforbund



§ 1 	Formål

Sør-Trøndelag Orienteringskrets formål er å arbeide for orienteringsidrettens utvikling innen kretsen, og å fremme samarbeidet med idrettslagene. Kretsen skal bistå Norges Orienteringsforbund (NOF) i alle spørsmål som gjelder orienteringsidretten innen kretsen. Arbeidet skal preges av frivillighet, demokrati, lojalitet og likeverd. All idrettslig aktivitet skal bygge på de verdier som er vedtatt av Idrettstinget.

§ 2 	Organisasjon

(1) 	Orienteringskretsen opprettes, sammenslås og oppløses av NOF, som også fastsetter kretsens grenser. 

(2) 	Orienteringskretsen består av alle idrettslag innen kretsens grenser som er medlem av NOF og Norges idrettsforbund og olympiske og paralympiske komité (NIF). 

(3)	Gjennom NOF er orienteringskretsen et organisasjonsledd innen NIF.

(4) 	For regler om orienteringskretsens plikt til å overholde NIF og NOFs regelverk og vedtak, gjelder NIFs lov §§ 2-2 og 2-3.

§ 3 	Oppgaver

Orienteringskretsen skal:
a) Representere og bistå NOF i saker knyttet til orienteringsidrett.
b) Stimulere til samarbeid mellom de idrettslag som driver orienteringsidrett, også mellom nabokretser. Bistå idrettskretsen i spørsmål av felles interesse for flere idretter.
—----------------------------- til kretstingets behandling - start  —---------------------------------------

Pkt 1-7 under er oppgaver i dagens lov. Disse pkt må vedtas tatt ut på kretstinget:

1. Representere sitt særforbund og bistå det i saker knyttet til den enkelte idrett.
2. Stimulere til samarbeid mellom de idrettslag som driver vedkommende idrett. Bistå idrettskretsen i spørsmål av felles interesse for flere idretter.
3. Godkjenne idrettsarrangementer, oppnevne nødvendige dommere, samt utarbeide terminliste. 
4. Forestå særidrettsfaglig utdanning i samsvar med særforbundets planer. 
5. Sørge for gjennomføring av kretsmesterskap, samt stimulere til annen idrettslig virksomhet med størst mulig variasjon og omfang. 
6. Gi faglig bistand ved planlegging og bygging av idrettsanlegg. 
7. Avgi beretning og regnskap innen fastsatte frister, og søke om økonomisk støtte fra særforbund og idrettskrets.

Tilleggsoppgaver som kretsstyret foreslår i form av nytt pkt c) og d) under 

—--------------------------slutt —----------------------------------------------------------------------------------

c)	Koordinere og på årlig omgang, gjennomføre Midt-Norsk Mesterskap med Møre
og Romsdal orienteringskrets og Nord-Trøndelag Orienteringskrets

d) 	Samarbeide med Trøndelag fylkeskommune/Heimdal videregående skole i videre 
utvikling av nasjonal linje, spisset toppidrett orientering.	

§ 4 	Kontingenter og avgifter

(1)	Kontingenter og/eller avgifter fastsettes av orienteringskretstinget.

(2)	Skyldig kontingent/avgift medfører tap av møterett, stemmerett og forslagsrett til og på kretstinget. Styret i orienteringskretsen kan anbefale overfor NOF at lag som skylder kontingent eller avgift for mer enn ett år, mister sitt medlemskap i NOF. 

§ 5 	Kjønnsfordeling 
For regler om kjønnsfordeling i styre, utvalg mv. og ved representasjon til årsmøte/ting i overordnet organisasjonsledd, gjelder NIFs lov § 2-4.



§ 6 	Regler om stemmerett, valgbarhet og forslagsrett mv.
For regler om stemmerett, valgbarhet og forslagsrett, gjelder § 12 og NIFs lov §§ 2-5, 2-6, 2-7.

§ 7 	Inhabilitet 

For regler om inhabilitet, gjelder NIFs lov § 2-8.

§ 8 	Vedtaksførhet, flertallskrav og protokoll 

For regler om vedtaksførhet, flertallskrav og protokoll, gjelder NIFs lov § 2-9.

§ 9 	Refusjon av utgifter og godtgjørelse 

	For regler om refusjon av utgifter og godtgjørelse, gjelder NIFs lov § 2-10.

§ 10 	Regnskap og revisjon mv. 

For regler om regnskap og revisjon mv., gjelder NIFs lov §§ 1-7, 2-11, 2-13 og 2-14.


§ 11 	Orienteringskretstinget

—-------------- til kretstingets behandling - start —---------------------------------------------
	
Avsnittet under er dagens lovtekst og må eventuelt endres på kretstinget. 

STOK høyeste myndighet er kretstinget som avholdes årlig innen utgangen av februar måned. 

Kretsstyret anbefaler å beholde dagens lovtekst av hensyn til deltakelse på Forbundsting som avholdes i feb/mars (NOFs lov §11).

—-------------------------- slutt—------------------------------------------

(1) STOK høyeste myndighet er kretstinget som avholdes årlig innen utgangen av februar måned. 

(1) 	Orienteringskretsens høyeste myndighet er orienteringskretstinget som avholdes årlig innen utgangen av mars. 

(2)	Ordinært og ekstraordinært orienteringskretsting gjennomføres i samsvar med denne lov og NIFs lov §§ 2-15, 2-17, 2-19, 2-20, samt 2-16 som omhandler frister ved ordinært kretsting. 


§ 12 	 Møterett, talerett, forslagsrett og stemmerett

(1)	Forslagsrett til orienteringskretstinget: 
a) Styret
b) Et representasjonsberettiget idrettslag 
c) Møteberettiget komité/utvalg, i saker som ligger innenfor sitt arbeidsområde

(2)	Møterett, talerett, forslagsrett og stemmerett på orienteringskretstinget:
a) Styret
b) Representanter fra idrettslagene etter følgende skala:

—-------------- til kretstingets behandling - start —---------------------------------------------
	
Omfang av representanter til kretstinget fremgår av dagens lov § 14-1.

Representanter fra idrettslagene etter følgende skala:

For medlemstall til og med 50: 1 representant
For medlemstall til og med 100: 2 representanter
For medlemstall over 100: 3 representanter, som er det høyeste antall
representanter et lag kan ha.

Kretsstyret anbefaler å videreføre ordningen uten endring

—-------------------------- slutt—------------------------------------------

b) Representanter fra idrettslagene etter følgende skala:

For medlemstall til og med 50: 1 representant
For medlemstall til og med 100: 2 representanter
For medlemstall over 100: 3 representanter, som er det høyeste antall
representanter et lag kan ha.
	
Representasjon beregnes etter antall medlemmer tilknyttet orienteringsidretten per siste idrettsregistrering og meddeles organisasjonen samtidig med innkallingen til kretstinget.

For representasjonsrett for idrettslag, gjelder NIFs lov § 10-3 (1). Dette er begrenset til idrettslag innen kretsens grenser. 

	Reiseutgiftsfordeling kan benyttes.

(3) 	Møterett, talerett og forslagsrett på orienteringskretstinget i saker som ligger innenfor utvalget/komiteens arbeidsområde:  
a) Kontrollutvalgets medlemmer
b) Valgkomiteens medlemmer
c) Lederne i tingvalgte utvalg/komiteer, eventuelt nestleder eller medlem dersom leder er forhindret fra å møte

(4)	Møterett og talerett på orienteringskretstinget:
a) Representant fra NOF og NIF 
b) Ev. engasjert revisor, i saker som ligger innenfor revisors arbeidsområde.
c) Andre inviterte som gis møte- og talerett


§ 13 	Orienteringskretstingets oppgaver

Orienteringskretstingets oppgaver:
1. Godkjenne de fremmøtte representantene
2. Velge dirigent(er)
3. Velge protokollfører(e)
4. Velge to representanter til å underskrive protokollen
5. Godkjenne forretningsorden
6. Godkjenne innkallingen
7. Godkjenne saklisten
8. Behandle beretning for kretsen, herunder beretninger fra tingvalgte organer
9. Behandle 
a. kretsens regnskap
b. styrets økonomiske beretning
c. kontrollutvalgets beretning
d. eventuell beretning fra engasjert revisor
10. Behandle saker som fremgår av godkjent sakliste
11. Fastsette kontingent og avgifter
12. Behandle planer og budsjett
13. Foreta følgende valg:
a. Kretsstyre med leder og nestleder, 3-5 styremedlemmer.
Innenfor intervallet vedtar orienteringskretstinget selv antall styremedlemmer som skal velges det enkelte år

               —------------------ til kretstingets behandling - start —----------

Kretsstyret anbefaler ikke overgang til lovteksten over (13a). Valg hvert enkelt år skaper ikke kontinuitet i utvalgene. Kretsstyret anbefaler at dagens lovtekst blir videreført. Dette for å sikre forutsigbarhet og mindre arbeid for valgkomiteens og trygghet for det sittende styret. 

Det innføres kontrollkomite  som blant annet erstatter revisor. Kontrollkomiteens ansvar fremgår av NIFs lov §2-12. I NIFs veiledning til kontrollutvalg:
Hvorfor har vi regler om kontrollutvalg?
I perioden mellom årsmøtene/tingene har styret ansvaret for organisasjonsleddets virksomhet og er organisasjonsleddets høyeste myndighet. For å sikre at styret utfører sine oppgaver, er det behov for et organ som kontrollerer styrets arbeid på vegne av medlemmene/tilsluttede organisasjonsledd. Kontrollutvalget kan rapportere til årsmøtet/tinget dersom styret ikke gjør jobben det er satt til å gjøre. Eksempler på saker som kontrollutvalget kan ta opp er manglende avholdelse av styremøter, manglende oppfølging av vedtak fattet av årsmøte/ting, manglende vedlikehold av organisasjonsleddets anlegg og manglende overholdelse av NIFs lov.
Kontrollutvalget har i tillegg en kontrollfunksjon overfor årsmøtet/tinget ved at det skal gjennomgå alle forslagene som fremmes til årsmøtet/tinget og vurdere om det ønsker å avgi en uttalelse til noen av disse. 

—-------------------------- slutt —-----------------------------------------

a. Leder og nestleder velges enkeltvis. De øvrige medlemmer til kretsstyret
    bør velges samlet. Deretter velges varamedlemmene samlet, og ved 
     skriftlig valg avgjøres rekkefølgen i forhold til stemmetall. Valgperioden for
     styremedlemmer er 2 år, men slik at 2 styremedlemmer og 2 
     varamedlemmer er på valg hvert år.

b. Kontrollutvalg med leder, og ett medlem og ett varamedlem
For regler om kontrollutvalget, gjelder NIFs lov § 2-12. 

c. Representanter til ting og møter i de organisasjonsledd kretsen har representasjonsrett eller gi styret fullmakt til å oppnevne representantene

d. Valgkomité med leder, 2 medlemmer og 1 varamedlem


Ledere og nestledere velges enkeltvis. Øvrige medlemmer velges samlet. 	Deretter velges varamedlemmene samlet. Der det velges flere varamedlemmer, skal det velges 1. varamedlem, 2. varamedlem osv. 

14. Ev. beslutte om det skal engasjeres revisor til å revidere kretsens regnskap.



For regler om stemmegivningen på kretstinget, gjelder NIFs lov § 2-21.



§ 14 	Orienteringskretsens styre

(1)	Orienteringskretsen ledes og forpliktes av styret som er kretsens høyeste myndighet mellom orienteringskretstingene. 
	
(2) 	Orienteringskretsens styre skal: 
a) Iverksette kretstingets vedtak
b) Oppnevne representanter til ting og møter i de organisasjonsledd kretsen har representasjonsrett i dersom kretstinget har gitt fullmakt
c) Oppnevne utvalg, råd og komiteer etter behov samt utarbeide mandat/instruks for disse
d) Forestå kretsens daglige drift, påse at egne og overordnede regelverk følges, representere kretsen utad og utøve faglig myndighet innen kretsens grenser
e) Forberede og arrangere kretsting og ev. lagmøter
f) Sørge for at kretsen får de nødvendige inntekter og tilskudd 
g) Påse at kretsens midler brukes og forvaltes på en forsvarlig måte i samsvar med de vedtak som er fattet på kretstinget eller av overordnet organisasjonsledd, og sørge for at kretsen har en tilfredsstillende organisering av regnskapsfunksjon, og en forsvarlig økonomistyring
h) Sende foreskrevne rapporter til overordnede organisasjonsledd og andre innen fastsatte frister
i) Utarbeide terminliste og sørge for at kretsmesterskap (og ev. distriktsmesterskap) blir avholdt
j) Godkjenne orienteringsløp og løpsdatoer, oppnevne tekniske delegerte (TDer) og jurymedlemmer i kretsen
k) Utvikle kretsens organisasjon og aktivitetstilbud (f.eks. kretslag). Sørge for gjennomføring av vedtatte planer
l) Sørge for utdanning innen orienteringsidretten i samsvar med NOFs planer
m) Gi faglig bistand ved planlegging og utarbeiding av orienteringskart, godkjenne disse, samt avklare fordeling av terreng
n) [Andre oppgaver for styret] 

(3)	Styret skal avholde møter når lederen bestemmer det, eller minst to av styrets medlemmer forlanger det. 

§ 15 	Kontrollutvalg og valgkomité 

(1) 	For regler om kontrollutvalget, gjelder NIFs lov § 2-12. 
(2) 	For regler om valgkomiteen, gjelder NIFs lov § 2-18. 



§ 16 	Alminnelige disiplinærforføyninger, sanksjoner og straff

	For alminnelige disiplinærforføyninger, sanksjoner og straff gjelder NIFs regelverk og regelverk gitt av NOF.

§ 17 	Avtaler og samarbeid mellom orienteringskretsen og næringslivet

For regler om avtaler og samarbeid mellom orienteringskretsen og næringslivet, gjelder NIFs lov kapittel 13 og regelverk gitt av NOF. 


§ 18 	Idrettens markeds-, medie- og arrangementsrettigheter

For regler om markeds-, medie- og arrangementsrettigheter, gjelder NIFs lov kapittel 14 og regelverk gitt av NOF. 


§ 19 	Lovendring

For regler om lovendring, gjelder NIFs lov § 2-2. 

§ 20 	Oppløsning 

Orienteringskretsen kan bare oppløses av NOF. Ved oppløsning eller annet opphør av kretsen tilfaller kretsens overskytende midler etter avvikling et formål godkjent av NOF.

